open-index/open-wikipedia-markdown huggingface dataset:
Macao internasjonale lufthavn

**Macao internasjonale lufthavn** (IATA: **MFM**, ICAO: **VMMC**) er den eneste flyplassen i Macao, som er en særskilt administrativ region i Folkerepublikken Kina. Den er et yndet knutepunkt for trafikanter mellom Folkerepublikken og Taiwan, og er en av de få flyplasser i verden med direkte flyvninger til Nord-Korea.

Som er tilfelle med Hongkong har Macao egne innreiseregler og er tollmessig atskilt fra Folkerepublikken. Flyvninger til Folkerepublikken betraktes derfor teknisk som utenrikstrafikk. 

## Historie

Flyplassen åpnet i november 1995. Før det hadde Macao kun to småflyplasser og enkelte heliporter. Cathay Pacific hadde sjøflyrute mellom Hongkong og Macao på 1940-tallet. Den eneste ruten Macao hadde på 1990-tallet var helikopterrute med East Asia Airlines til Hongkong.

## Fasiliteter

Flyplassanlegget med plass til 24 fly ligger på øya Taipa men rullebanen med tilbringerbaner er helt og holdent på en landfylling øst for øya. Flyplassen er i stand til å ta i mot Boeing 747-fly. Cateringanlegget kan produsere inntil 10&nbsp;000 flymåltider om dagen.

## Selskaper og reisemål

*AirAsia (Johor Bahru, Kuala Lumpur, Kota Kinabalu, Kuching)
**Thai AirAsia (Bangkok-Suvarnabhumi)
*Air China (Beijing) 
*Air Macau (Bangkok-Suvarnabhumi, Beijing, Chengdu, Guilin, Haikou, Kaoshiung, Kunming, Manila, Nanjing, Osaka-Kansai, Seoul-Incheon, Shanghai-Pudong, Shenzhen, Taipei-Taoyuan, Xiamen)
*Cebu Pacific (Cebu, Manila)
*China Eastern Airlines (Shanghai-Pudong)
*East Star Airlines (Wuhan)
*EVA Air (Kaoshiung, Taipei-Taoyuan)
*Jetstar Asia Airways (Singapore) 
*Malaysia Airlines (Kuala Lumpur)
*Philippine Airlines (Manila)
*Shanghai Airlines (Shanghai-Pudong)
*Shenzhen Airlines (Wuxi)
*Tiger Airways (Manila-Clark, Singapore)
*TransAsia Airways (Kaoshiung, Taipei-Taoyuan)
*Viva Macau (Ho Chi Minh-byen, Jakarta, Sydney, Tokyo-Narita, Muan [New Gwangju Airport, Korea], Cairns)
*Xiamen Airlines (Fuzhou, Hangzhou, Xiamen, Tianjin, Nanchang)

### Fraktselskaper
Følgende fraktselskaper betjener Macao internasjonale flyplass (oktober 2006):

*Air Macau
*EVA Air Cargo
*Shanghai Airlines Cargo
*Singapore Airlines Cargo

### Tidligere selskaper
Følgende selskaper har tifligere benyttet Macao internasjonale flyplass:

*Asiana Airlines
*Korean Air
*Malaysia Airlines
*SilkAir
*Singapore Airlines
*TAP Portugal

## Eksterne lenker
*
Ergoterapi

**Ergoterapi**, tidligere kalt **arbeidsterapi**, er en helsefaglig betegnelse for behandling gjennom forskjellige former for (arbeids-) aktivitet. Terapien har som mål å hjelpe mennesker å oppnå maksimalt funksjonsnivå ut fra deres egne forutsetninger. Behandlingsformen utøves av en ergoterapeut.  De tilbyr blant annet trening i enkelte aktiviteter, tilrettelegging av hjemmet og råd om og formidling av hjelpemidler. Det er også et mål å forebygge ulykker, isolasjon og aktivitetstap. Faget omfatter medisin, natur-, samfunns- og humanvitenskap, med særlig vekt på pediatri, psykiatri, geriatri, nevrologi, ortopedi og kunnskap om utstyr og hjelpemidler for mennesker som er psykisk eller fysisk svekket. 

I 2011 var det omkring 3500 yrkesaktive ergoterapeuter i Norge. Rundt 2900 av disse er organisert i Norsk Ergoterapeutforbund.

## Historikk

## Se også
* Ergoterapeut

## Eksterne lenker
* 
* Norsk Ergoterapeutforbund
* Helsebiblioteket.no om fysio- og ergoterapi
Dendrofili

**Dendrofili** (kommer fra gresk, hvor "dendron" betyr tre og "philia" betyr kjærlighet eller vennskap) brukes noen ganger om mennesker som gir uttrykk for seksuell tiltrekkelse til trær. Aktivitet knyttet til dette kan omfatte at menn gnisser kjønnsorganet sitt mot trær, mens kvinner bruker grener til å masturbere.

«Dendrofili» er ikke et klinisk begrep, og er ikke definert som en parafili i noen diagnosehåndbøker.
Geitanger

Øya **Geitanger** (gammelt lokalt navn Geitung) ligger i Øygarden kommune vest for Bergen. Transport til Geitanger er sjøveien fra tettstedet Knappskog på Sotra til øyas vestside  hvor det finnes en dypvannskai og havnen Keilo. Sør på Geitanger er det etablert en gjestehavn med servering om sommeren.   

Denne fredfulle øya er uten biler. Forholdene er gode for fiske og dykking. Antall innbyggere på øyen var under ti i 2006.

De seneste årene har det vært en besetning med gammelnorsk sau (villsau) på Geitanger som bidrar til å ivareta deler av øyas kulturlandskap. Øyen som tidligere besto av større lyngheier, har i dag fått en tilvekst av gran og furu som i hovedsak er plantet i kommunal regi. Lyngheiene på Geitanger har vist seg å være gunstig for honningproduksjon. Rundt på øya finnes en rekke steingarder som fremdeles er godt synlig i terrenget.

I tidligere tider har innbyggerne på Geitanger, som ligger innerst i Hjeltefjorden, livnært seg med fiske og enkelt landbruk. Fiske- og landbruksvarene ble hovedsakelig solgt på Fisketorget i Bergen. Varene ble fraktet med oselver fra øya til Bergen havn.

## Galleri

Fil:Geitanger A2.jpg|Havnen Keilo
Fil:Geitanger A6.jpg|Monsegaard på Geitanger
Fil:Geitanger A3.jpg|Rutebåtkaien på Geitanger
Fil:Geitanger A4.jpg|Rutebåten MS «Utgar» ved Geitanger


## Referanser
Vigintisexviri

***Vigintisexviri*** (entall: *vigintisexvir*) var et kollegium av underordnede magistrater (*magistratus minores*) i den romerske republikk; navnet betyr bokstavelig «tjueseks menn». Kollegiatet bestod av seks råd:

* *[[Decemviri|decemviri stlitibus iudicandis]]* – 10 magistrater som behandlet lovsaker, inkludert de som holdt orden på om en person var fri eller slave; 
**tresviri capitales*, også kjent som *nocturni* – tre magistrater som hadde en politifunksjon i Roma, og hadde ansvaret for fengslede og henrettelser av kriminelle;
**[[tresviri aere argento auro flando feriundo]]*, også kjent som *tresviri monetales* – tre magistrater som hadde ansvaret for støping av bronse, sølv og kopper i myntproduksjonen;
**quattuorviri viis in urbe purgandis*, også kjent som *quattorviri viarum curandarum* – fire magistrater som hadde ansvaret for opprettholdelse av veiapparatet i byen Roma;
**duoviri viis extra urbem purgandis*, også kjent som *duoviri curatores viarum* – to magistrater som så for veiene i nærheten av Roma;
*de fire *praefecti Capuam Cumas* – prefekter som ble sendt til Capua og Cumae i Campania for å administrere lovverket der.
Gasherbrum III

**Gasherbrum III** er den fjerde høyeste toppen i Gasherbrum-massivet i fjellkjeden Baltoro Muztagh, en del av fjellkjeden Karakorum nordøst i Pakistan. Fjellet ligger mellom Gasherbrum II og Gasherbrum IV.

Gasherbrum III er 7 952 moh. Siden fjellet har en primærfaktor under 500 meter, regnes det ofte som en fortopp til Gasherbrum II.

Gasherbrum III var lenge en av verdens høyeste ubestegne topper, frem til den ble besteget av en polsk ekspedisjon i 1975.

## Se også
* Liste over verdens høyeste fjell

## Eksterne lenker
* Pearltours
Collision Course

***Collision Course*** (utgitt 30. november 2004) er en DVD/CD av Linkin Park og Jay-Z. Linkin Park og Jay-Z nyinnspilte og mikset to sanger til én sang, til en såkalt mashup. Totalt er det seks mashups på CD-en. Albumet ble kjent pga. dets første singel *Numb/Encore*, som var en mashup av Linkin Parks *Numb* og Jay-Zs *Encore*.

MTV foreslo for Jay-Z at han skulle synge sammen med et band. Jay-Z likte forslaget, og spurte Mike Shinoda om det ville være en god idé å utgi et album sammen, hvilket de ble enige om at det var. 

## Sporliste
#«Dirt Off Your Shoulder/Lying From You» &ndash; 4:05 
#«Big Pimpin’/Papercut» &ndash; 2:36 
#«Jigga What/Faint» &ndash; 3:31 
#«Numb/Encore» &ndash; 3:25 
#«Izzo/In The End» &ndash; 2:45 
#«Points of Authority/99 Problems/One Step Closer» &ndash; 4:56

## Listeplassering

## Eksterne lenker
*
Josef Walcher

**Josef «Sepp» Walcher** (født 8. desember 1954 i Schladming, død 22. januar 1984 samme sted) var en østerriksk alpinist.

Walcher vant gull i utfor under VM 1978 i Garmisch-Partenkirchen. I verdenscupen vant han fem utforrenn i løpet av karrieren.

Walcher la opp som aktiv idrettsutøver i 1982. To år senere omkom han etter et fall i et veldedighetsrenn.

## Verdenscupseire

## Referanser


## Eksterne lenker
*
Isak Isaachsen

**Isak Isaachsen** (1863–1955) var en norsk forfatter, vitenskapsmann og diplomingeniør. Da Videnskapsakademiet i 1924 hadde organisert sin gruppe for tekniske og praktisk-øknonomiske vitenskaper, var Isaachsen en av de aller første som ble valgt i den nye gruppen. Da han ble innvalgt i akademiet i 1925, var han 62 år gammel, og hadde en rekke arbeidsår bak seg i Tyskland og i Sveits. Han kom tilbake til Norge ved utbruddet av den første verdenskrig.

Han publiserte en rekke vitenskapelige arbeider om sentrifugalkrefter i vœsker og gasser, samt regulering av kraftmaskiner, og ble regnet som en av pionerene i reguleringsteknikken. Han var også opptatt av almenmenneskelige, etiske og filosofiske spørsmål, og publiserte i 1919 boken *Tanker*, som kom ut på Aschehougs forlag.

To av hans brødre var medlemmer av Videnskapsakademiet: fysikeren Daniel Isaachsen (leder av justervesenet) samt Professor og Direktør ved NLH Haakon Isaachsen.

## Bøker
* *Tanker*, 1919, Aschehoug & Co 
* *Die Bedingungen fur Eine Gute Regulirung*, 1899, Verlag von Julius Springer

## Referanser


## Kilder
* *Årbok 1959*, Det Norske Vitenskaps-Akademi i Oslo (Særtrykk til minne om Isak Isaachsen)

## Eksterne lenker
* A/S De norske saltverker – en fiasko med positive ettervirkninger
Martin Revheim

**Martin Alexander Korsvik Eia-Revheim** (født 5. juli 1973) er en norsk forretningsmann og kulturarbeider.

## Liv og virke

Martin Revheim vokste opp som sønn av en alkoholisert og voldelig far, noe som har preget ham i ettertid. I 2022 ga han ut boken *Å sette sammen bitene*, der han skrev om sin oppvekst og om terapien han hadde hatt behov for for å bearbeide traumene fra barndommen.

Revheim er utdannet sosionom fra Høgskolen i Oslo (1992–1996).

Et av hans første kulturprosjekter var etableringen av Klubbscenen Blå i Oslo. Foretaket ble stiftet den 28. februar 1998, og Revheim startet konsertstedet sammen med Kjell Einar Karlsen. Blå ble etterhvert en del av Brenneriveien Jazzhus. Revheim var medeier frem til 2005.

Etter å ha ledet Kongsberg Jazzfestival fra 2002 til 2005, ble Revheim fra 1. august 2006 orkestersjef i Kringkastingsorkestret.  Fra 2009 til 2011 var han direktør i Stiftelsen Norsk Musikkinformasjon. I 2011 ble han ansatt i Sparebankstiftelsen DNB som hussjef for Sentralen, et kulturhus i Oslo sentrum som åpnet i 2016.

Han har sittet i juryen for Spellemannprisen.  I 2003 var han en av redaktørene av boken *111 skiver vi elsker* (Dinamo, 2003).
## Bibliografi

* 2022, *Å sette sammen bitene*, Cappelen Damm, ISBN 9788202680701

## Referanser
James Blunt

**James Blunt** (født **James Hillier Blount** 22. februar 1974 i Tidworth) er en britisk musiker. Han har fem Grammy Award-nominasjoner for debutalbumet sitt, *Back to Bedlam*. Hans singel «You're Beautiful», som ble hans første suksess, lå på topp av hitlistene i mange land, deriblant Norge og USA. Singelen «Tears and Rain» var også en av de store favorittene blant folket. Han ble dermed den første britiske artisten siden Elton Johns 1997-versjon av «Candle in the Wind» som toppet de amerikanske hitlistene. *Back to Bedlam* solgte totalt 10&nbsp;663&nbsp;000 kopier verden over. Albumet lå 42 uker på VG-lista, fem av disse på topp.

Før den kommersielle suksessen jobbet Blunt i den britiske hæren som offiser og var kaptein under Kosovo-krigen, hvor han tjente som oppklaringsoffiser i regimentet The Life Guards og var blant det første soldatene inn i Priština. Låten «*No Bravery*» fra «*Back to Bedlam*» er basert på hans opplevelser fra krigen.

11 juni 2013 utgav han albumet Moon Landing, singelen "bonfire heart" toppet hitlistene i 10 land.

## Referanser


## Eksterne lenker
* 
* 
* 
*
Terje Lyngstad

**Terje Lyngstad** (født 30. desember 1966 i Florø). Han vokste opp på Vassenden i Jølster. Lyngstad var teatersjef ved Sogn og Fjordane Teater (nå Teater Vestland) 2004-2015 og ved Hordaland Teater (nå Det Vestnorske Teateret) i 2016.

Terje Lyngstad er utdannet lektor i markedsføring ved Høgskolen i Buskerud 1994. Han var lærer ved Hafstad vidaregåande skule 1991–1995, medarbeider ved Førde Internasjonale Folkemusikkfestival 1996-1997, salgs- og informasjonssjef ved Sogn og Fjordane Teater 1997-1999, kultursjef i Jølster 2000–2001 og avdelingsbanksjef i Sparebanken Vest i Førde 2001-2003. Frå 2017 har han vært lærer ved Fagskulen Vestland studiestad Førde.

Lyngstad har vært styreleder i Sogn og Fjordane Kunstnarsenter 2001-2003, Folkeuniversitetet i Sogn og Fjordane og i Stiftinga Bendikttunet. I 2023 ble han valgt til styreleder i Førde Mållag.

Terje Lyngstad var hovedforfatter av boka *Kampen om Nasjonal* (Skald forlag, 2000), om kunstneren Ludvig Eikaas. Siden 2003 har han vært skribent i aviser som Firda, Dag og Tid og Nationen. På eget forlag har Lyngstad gitt ut bøkene *Etterlyst* (2020) og *Ordkløyveri* (2021), begge samlinger med petiter. Høsten 2023 gav han ut biografien *Kristian Fossheim – Jølstring på vitskapens verdsarena* på Selja Forlag.

## Referanser


## Eksterne lenker
*
Teater Vestland

**Teater Vestland ( tidligere Sogn og Fjordane Teater)** er et regionteater med Vestland fylkeskommune og Sunnfjord kommune som eiere. Teateret ble etablert i 1977, og skiftet navn fra Sogn og Fjordane Teater (SOFTeater) til Teater Vestland fra 1. januar 2020   

Teateret har staten som største tilskuddsyter. Administrasjon, scene og verksteder for teateret ligger i Førde i Sunnfjord.  

Teateret turnerer i både gamle Sogn og Fjordane fylke og i gamle Hordaland fylke, og satser særlig på ny norsk dramatikk, stykker med historier fra regionen og politisk engasjerende forestillinger. Teateret bruker nynorske tekster og vestnorske taleformer som utgangspunkt og scenespråk. Teater Vestland har ca. 20 fast ansatte (per 2020). Teatersjef fra 1. januar 2021 er Cecilie Grydeland Lundsholt.  

## Priser (utvalg)
Teateret mottok Heddaprisen 2006 i kategorien «Særlig faglig innsats» for dokumentarteaterforestillingen *Saman skal vi leve*, som handlet om Arve Beheim Karlsens død i 1999.

I 2010 mottok teateret Heddaprisen i kategorien «Særlig kunstnerisk innsats» for satsing på ny, norsk dramatikk med regionalt perspektiv.

## Teatersjefer
Teaterets øverste sjef ansettes på åremål; åremålsperioden på fire år kan fornyes.

* 1980–1987: Anne Gullestad
* 1988–1990: Noralv Teigen
* 1991–1999: Emte Stag
* 2000–2003: Mette Brantzeg
* 2004–2015: Terje Lyngstad
* 2016–2020: Bodil Kvamme
* 2021–2025: Cecilie Grydeland Lundsholt
* 2025–2025: Kristina Kjeldsberg (konstituert)
* 2026–d.d.: Aslak Moe

## Referanser




## Eksterne lenker
*
Arne J. Solhaug

**Arne Johnson Solhaug**, (født 25. september 1942 i Østre Toten) er førsteamanuensis ved Norges musikkhøgskole, kantor i Grønland kirke i Oslo, forfatter og komponist. 

## Komposisjoner (utvalg)
* Lat oss prise Gud, vår Fader (NoS 282) (1979)
* For Guds folk er hvilen tilbake : for blandet kor : SATB (2004)
* Jeg åpner din kimono : for blandet kor : SATB (2004)
* For Guds folk er hvilen tilbake : for blandet kor : SATB (2004)
* Jesus Kristus ble lydig til døden : motett for Palmesøndag : for blandet kor SATB (2005)
* Kyrie : liturgisk salme for blandet kor : SATB (2006)

## Bibliografi
* *Fra organist til kantor : utviklingen av en ny kirkemusikeridentitet* &ndash; sakprosa (2002)
* *Et luthersk graduale-håndskrift fra 1500-tallet : spor av Nidarostradisjon i Island* &ndash; sakprosa (2003)

## Kilder
* Store norske leksikon
Danmark rundt

**Danmark rundt** er et dansk sykkelritt, og er en del av UCI Europe Tour. Løpet er også kjent som **Post Danmark Rundt**, fordi det danske postvesenet er hovedsponsor. Det består av seks etapper på fem dager. Jakob Fuglsang vant tre år på rad.

## Vinnere

## Eksterne lenker
*
Church of Christ (Cutlerittene)

**Church of Jesus Christ** (Cutlerittene) er en gren av De siste dagers hellige.

Dette samfunnet ble til rundt Alpheus Cutler, som hadde vært en betydningsfull person i tiden i Nauvoo. Cutler drev misjon blant indianerne på den tiden Joseph Smith ble myrdet. Brigham Young bad ham å bli med til Utah, men han nektet å avslutte sitt arbeid. Med tiden dannet han og noen andre et uavhengig samfunn.

I dag er samfunnet sentrert i Independence i Missouri. Samfunnet er kjent for å leve etter til dels strenge regler. De holder fast ved den såkalte *Enoks orden*.

## Referanser


## Eksterne lenker
*
Chrix Dahl

**Christian Axel «Chrix» Dahl** (1906–1994) var en norsk grafiker, maler, illustratør og avistegner, kjent som illustratør for en rekke utgivelser.

## Bakgrunn og arbeid
Chrix Dahl var sønn av marineoffiser Axel Dahl og hustru Lilly f. Steen. Han vokste opp i Ullern, der han var nabo til Edvard Munchs Ekely. Dahl studerte under Eivind Nielsen ved Statens kunst- og håndverksskole (1924–25) og  Axel Revold ved Statens kunstakademi (1925–32). Han debuterte hos Blomqvist i 1930.

Dahl virket lenge som overlærer for radérklassen ved Statens kunst- og håndverksskole (1945–74), blant annet for Håkon Bleken (1950) og Finn Graff (1959–63). Dahl reiste i Syd-Europa, blant annet til Venezia i 1929. Turen førte til flere etsninger som ble vist frem ved Nordnorsk Kunstmuseum  før han hadde sin debututstilling i 1930.

### Bokillustrasjoner
Chrix Dahl illustrerte Henrik Wergelands *Hasselnødder – med og uden kjerne* (Fabritius, 1936) og Voltaires *Candide* (F. Bruns Bokhandel, 1946), som også er å finne i Nasjonalgalleriets samling. Videre illustrerte han bl. a.:

* Bjørnstjerne Bjørnson: *Tyrolersangen* (1932)
* Asbjørnsen og Moe: *12 eventyr* (1936)
* Mark Twain: *[[Skandalen i Hadleyburg og andre historier]]* (1947)
* Reidar Øksnevad: *Franske vismenn. En antologi* (1948)
* Mark Twain: *Percival Keene* (1949)
* Odd-Stein Anderssen: *Hjemme i Oslo* (1950)
* Paul Géraldy: *Mannen og kjærligheten* (1950)
* Dikken Zwilgmeyer: *Som kvinder er* (1953)
* Stefan Zweig: *Leporella* (1954)
* Ola Viker: *Dommerbordet* (1955)
* Johan Borgen: *[[Lillelord]]* (1955)
* Carson McCullers: *Balladen om den bedrøvelige kafé* (1955)
* Titt Fasmer Fahl: *Ungdommens musikkbibliotek. Bach – Händel – Haydn* (1958)
* Nils Johan Rud: *Det var en lørdag aften* (1959)
* Arnulf Øverland: *Jeg gikk i rosengården* (1960)
* Nic. Stang: *Hverdag blant italienere* (1960)
* *[[Det Norske Veritas]] 1864-1964* (1964)
* Bernhard Herre: *En jegers erindringer* (1966)
* Titt Fasmer Fahl: *Musikkens store B'er* (1970)
* Titt Fasmer Fahl: *De tryllet i toner. Händel. Haydn. Mozart* (1971)
* Ingrid Arnulf: *Anemone mot asfalt* (1973)
* Reidar Hanssen: *På multegress og villstrå* (1978)
* Jules Verne: *[[Den hemmelighetsfulle øya]]* (1979)

I tillegg har han illustrert en lang rekke bokomslag.

### Annet
Dahl var også frimerkekunstner, med ansvar for serien «Norsk malerkunst», hvorfra J. C. Dahls *[[Brudeferden i Hardanger]]* ble kåret til «tidenes vakreste» (utgitt 1974).

Hans verker ble samlet i Sidsel Helliesens *Chrix Dahl, tegninger til bøker* (1986), fra utstillingen ved Nasjonalgalleriet 15. mars-4. mai 1986. Videre finner man *Tegninger og akvareller* utgitt av Lillehammer Kunstmuseum (2002).

Det finnes også et «Ellen og Chrix Dahls legat» for kunstnere.

Chrix Dahl mottok Bokkunstprisen i 1959.

## Referanser



## Eksterne lenker

* Jubileumsutstilling 5.-29. januar 2006, Munchatelieret, arrangert av Iselin Bast
* Utdypende biografi i ''Store norske leksikon''

* Eksempler på bokillustrasjoner av Chrix Dahl
Felix Jackson

**Felix Jackson** (født **Felix Joachimson**; 5. juni 1902 i Hamburg, død 7. desember 1992 i Woodland Hills i California i USA) var en tysk-amerikansk manusforfatter og filmprodusent. Han ble nominert til Oscar for beste historie for filmen *[[Ungkarsmammaen]]* (1939).
   
## Filmografi (utvalg)
* 1933 – *[[Lachende Erben]]*
* 1933 – *[[Das häßliche Mädchen]]*
* 1934 – *[[Früchtchen]]*
* 1934 – *[[Peter (film)|Peter]]*
* 1935 – *[[Når storken går vill]]*
* 1935 – *[[Das Tagebuch der Geliebten]]* 
* 1936 – *[[Katharina, die Letzte]]*
* 1938 – *[[Glorias "pappa"]]* 
* 1938 – *[[Sensasjonen fra Paris]]*  
* 1938 – *[[Katerinas gjenverdigheter]]* 
* 1939 – *[[Tre smarte piker vokser op]]* 
* 1939 – *[[Ungkarsmammaen]]* 
* 1939 – *[[Jeg er ingen engel]]*
* 1940 – *[[Vårparade]]* 
* 1941 – *[[Menns skjulte veier]]*
* 1941 – *[[Ektemann på rasjon]]* 
* 1942 – *[[Broadway (1942)|Broadway]]*
* 1947 – *[[Du og ingen annen]]*

## Referanser


## Eksterne lenker
*
Johan Bertrand Narvesen

**Johan Bertrand Narve Louis Narvesen** (født 29. april 1860 i Brunlanes ved Larvik, død 7. mars 1939) var en norsk næringslivsleder, og regnes som grunnleggeren av Narvesens Kioskkompani.

I 1876 ble han ansatt ved Kristiania Postkontors bladavdeling. Fra 1882 arbeidet han som reisende postekspeditør ved Vestbanen postekspedisjon og året etter ble han postfullmektig i Larvik.

I 1887 søkte han, og fikk jernbanens tillatelse til å la et avisbud gå på Larvik stasjon og selge Kristianiaaviser. I 1891 fikk han stilling som reisende postekspeditør på Grevskapsbanen mellom Horten og Skien.

Narvesen sluttet i Postverkets tjeneste i 1893  -  reisetjenesten tok på helsen. I november samme år fikk han melding fra styret for Norges Statsbaner og direksjonen for Norsk Hoved-Jernbane om at hans anbud på overtakelse av salg av aviser og reiselitteratur, etc. på jernbanenes områder, var godtatt.  Overtakelsen måtte skje allerede fra 1. januar 1894. Fra denne dato regnes opprettelsen av Narvesens Kioskkompani.

Bertrand Narvesen var kompaniets daglige leder frem til høsten 1902, da han ble avløst av Otto Børs, som var ansatt i kompaniet i 1899. Narvesen ble da styrets formann og flyttet samtidig med hustru Kristine og pleiedatter Ellen til Ringebu, der han bygde sitt hus Heimhug. Foruten stadig kontakt med firmaets ledelse i Kristiania/Oslo var han aktiv på mange områder etter at han flyttet til Ringebu. Således startet han Gudbrandsdalens Boghandel på Ringebu  med flere filialer oppover i dalen. Videre tok han initiativet til opprettelsen av Lillehammer og Gudbrandsdalen Turistforening og ble foreningens første formann.

Bertrand Narvesen var aktiv styreformann i Kioskkompaniet helt til sin død 7. mars 1939. Han ligger begravet på Ringebu kirkegård sammen med sin hustru Kristine, f. Ulriksen (1865 - 1943)

## Referanser


## Eksterne lenker
* Bertrand Narvesen i Norsk biografisk leksikon
* Bertrand Narvesen i Store norske leksikon
Paleosibirske språk

**Paleosibirske språk** er en fellesbetegnelse på noen språk som tales av enkelte folkegrupper i det østlige Sibir. Disse språkene er ikke nødvendigvis i slekt. 

De fleste av de paleosibirske språkene har i dag få talere. Flere beslektede språk er utdødd, og mange av de nåværende språkene er muligens på vei til å dø ut. 

De paleosibirske språk omfatter i dag følgende språk og språkgrupper:

Tsjuktsjisk-kamtsjadalsk, som tsjuktsjisk og noen andre språk hører til. Tsjuktsjisk tales av mer enn 10 000 personer. Språket undervises i skoler og brukes i tidsskrifter. 

Giljakisk eller nivkh, et isolert språk som kanskje har omkring 2000 talere.

Jenisej-ostjakisk, en språkgruppe som i dag bare omfatter språket ket.

Jukagirsk, en språkgruppe som noen mener er i slekt med uralske språk.
Muztagh Tower

**Muztagh Tower** er en spektakulær fjellformasjon i fjellkjeden Baltoro Muztagh i Karakorum, Pakistan. Fjellet ligger mellom Baltoro-breen og Sarpo Laggo-breen. 

Den 7 273 meter høye toppen ble lenge ansett å være ubestigelig, og fjellet regnes fortsatt som et av verdens vanskeligste fjell å klatre i. Muztagh Tower ble første gang besteget i 6. juli 1956 av en britisk ekspedisjon via vestsiden. Britene kom opp fem dager før franske klatrere også besteg toppen, via en rute opp fjellets østside.

## Se også
* Liste over verdens høyeste fjell
Chalcodryidae

* *[[Chalcodrya]]*
* *[[Onysius]]*
* *[[Philpottia]]*

**Chalcodryidae** er en artsfattig familie av biller som bare er kjent fra New Zealand. De ligner på skyggebiller (Tenebrionidae). Det er bare kjent 16 arter, to andre arter i slekten *Sirrhas* ble nylig overført til familien Perimylopidae.

## Utseende
Middelsstore, avlange, mer eller mindre matt brunlige biller. Antennene er nokså lange og trådformede, palpene har et forstørret ytterste ledd.
Som vanlig for gruppen Heteromerer har for- og mellomføttene fem ledd, bakføttene fire. Disse leddene er ganske tynne.

## Utbredelse
Disse billene finnes bare på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **Chalcodryidae** Watt, 1974
****** Slekten *[[Chalcodrya]]* Redtenbacher, 1868 - 12 arter
******* *Chalcodrya hilaris* 
******* *Chalcodrya variegata* Redtenbacher, 1868
****** Slekten *[[Onysius]]* Broun, 1886 - nå overført til Promecheilidae
******* *Onysius anomalus* Broun
****** Slekten *[[Philpottia]]* Broun, 1915
******* *Philpottia maculatus* Broun
******* *Philpottia mollis* Broun

## Eksterne lenker
*
Mischa Spoliansky

**Mischa Spoliansky** (født 28. desember 1898 i Białystok i Russland (nå i Polen), død 28. juni 1985 i London) var en russisk-britisk komponist av revy- og filmmusikk.

Mischa Spoliansky studerte musikk i Tyskland. Han var komponinst og pianist ved flere revyscener i Berlin. Under pseudonymet «Arno Billing» skrev han melodien til den første «hymnen» til de homofile i 1920, «Das Lila Lied», som han tilegnet sin venn Magnus Hirschfeld. Han samarbeidet med flere av tidens store navn i Tyskland, som Margo Lion, Richard Tauber og Marlene Dietrich.    

I 1933 emigrerte Spoliansky til London. Der begynte han en ny karriere som komponist av filmmusikk. Han ble raskt britisk statsborger, ikke minst takket være verdensryet han hadde fått som komponist av slageren «Heute Nacht oder nie» til filmen «Das Lied einer Nacht» i 1932.

## Referanser


## Eksterne lenker
* 
*
Knut Audum

**Knut Erik Audum** (født 1944) er en norsk ingeniør og restaureringshåndverker, kjent som jazzmusiker (kornett) og orkesterleder.

Han startet med egen besetning (1962), som ble Knut Audums Storyville Jazzband (1963–1970) som spilte tradisjonell jazz. Det ble videreført som Magnolia Jazzband i 1970, der Audum også spilte en tid (til 1974). Audum spilte så i Christiania Jazzband (1975-1979) og i Ophelia Ragtime Orchestra (1980-85) og i Black & White Stompers (1987-2012). Senere tid har han spilt bl.a. i Luna Leaps In og Tordenskiolds Jazz Five.

Han har gitt ut boken *Badstue: Planlegging - innredning - gjør det selv* (2001).

## Referanser


## Eksterne lenker
* www.audum.no
West Potomac Park

**West Potomac Park** er en park i Washington D.C. tilknyttet det amerikanske nasjonalparksystem. Den ligger ved National Mall, og omfatter parkområdet som strekker seg sørover mot Potomacelven fra vannspeilet mellom Lincolnmonumentet og området rundt Washingtonmonumentet. I parken ligger en rekke nasjonale minnesmerker: Korean War Veterans Memorial, Jefferson Memorial og Franklin Delano Roosevelt Memorial, og omkranser Tidal Basin, en kunstig vik av Potomac som ble anlagt på 1800-tallet og knytter elven til nordenden av Washington Channel. 

Storparten av Washingtons berømte sakura (japanske kirsebærstrær) omkranser Tidal Basin og er hovedattraksjonen under National Cherry Blossom Festival fra 31. mars til 15. april hvert år, og hortokulturister klarer som regel å behandle trærne slik at de alle fleste av dem har sin korte vårblomstring innenfor denne perioden. 

## Eksterne lenker
* National Cherry Blossom Festival webside
Spenntre

Et **spenntre** er en sammenkobling av et sett noder, der alle kan nå alle,
via en eller flere linker.  Det er et tre (datastruktur), i den forstand at det ikke har rundturer (sykluser);
det finnes bare en enkelt sti mellom ethvert par noder i et spenntre.  I og med at alle linker kobler to noder sammen, er antall
linker i et spenntre lik antall noder minus 1.

Treets kostnad er summen av hver links kostnad.
Et **minimalt spenntre** (MST) er det rimeligste
spenntre av alle mulige; man kan finne flere MST med lik kostnad. 

MST er viktige i datakommunikasjon, der målet er å rimeligst mulig,
spre meldinger innenfor en gruppe.  Alle vil da sende over de linker som
er definert i gruppens MST.  Minimalisering av spenntrær er også viktig for å
finne rimeligste linjeutlegging for strømforsyning og kabel-TV.

Innen grafteori har man utviklet måter for å beregne spenntrær.
For å finne MST starter man med en tom mengde MST, og legger til trygge linker,
en i gangen, inntil alle noder er i samme MST.
Man kan finne MST med Prims algoritme, der man legger til den rimeligste
linken, inntil alle noder er tatt med i MST.  Under arbeidet er nodene delt inn i
to nodesett:  De som er med i MST, og de som enda ikke er med.  
Alternativt, kan man bruke Kruskals algoritme som legger til nye linker i stigende
rekkefølge, uansett om det gir et slikt to-delt nodesett.
Disse kan være noe forskjellige hva angår kjøretid.

I praktiske situasjoner har man nett der noder og linker tilkommer og forsvinner over tid,
slik at spenntrær må omberegnes.  Som eksempel nevnes Spanning tree protocol,
som sier hvordan man i et datanett skal samsnakke for å vedlikeholde et
korrekt spenntre (fri for sykluser), samt reservelinker der det er mulig.
Leiasundet

**Leiasundet** er en gammel fiskerihavn på Kvitsøy i Rogaland. Et 3,9 meter høyt steinkors som er mer enn  år gammelt, viser sjøveien inn til Leiasundet.

Kvitsøy kringkaster lå ved Leiasundet.

## Referanser
Keith Stroud

**Keith Stroud** (født 12. august 1969 i Hampshire) er en engelsk fotballdommer. Debuten i Premier League var i sesongen 2005/06 og var mellom Blackburn Rovers og Sunderland AFC. 

Han har dømt 14 kamper i Premier League.

## [[Premier League 2008/09]]

## [[Premier League 2007/08]]

## [[Premier League 2006/07]]

## [[FA Premier League 2005-06]]

## Premier League-karriere

## Eksterne lenker
* Keith Strouds profil på Professional Game Match Officials (PGMOL) offisielle side
Metal Magic

***Metal Magic*** er det første albumet fra heavy metal-bandet Pantera, som ble gitt ut i 1983. I likhet med de neste tre utgivelsene fra bandet var musikkstilen rettet mer mot hard rock/heavy metal-stilen man finner i KISS og Van Halen, og ikke den groove metal-stilen bandet senere, på 1990-tallet, ble kjent for å spille. Albumet ble gitt ut på bandets eget plateselskap, Metal Magic, og produsert av Jerry Abbott (under aliaset «The Eldn»), en kjent låtskriver og plateprodusent, som også er Dimebag Darrell og Vinnie Paul sin far.

## Sporliste

#«Ride My Rocket» – 4:55
#«I'll Be Alright» – 3:13
#«Tell Me If You Want It» – 3:44
#«Latest Lover» – 2:54
#«Biggest Part of Me» – 4:49
#«Metal Magic» (Scott Gigney) – 4:17
#«Widowmaker» – 3:03
#«Nothin' on (But the Radio)» – 3:30
#«Sad Lover» – 3:27
#«Rock Out» – 5:45

## Personell
*Terry Glaze – Vokal
*Dimebag Darrell (Darrell Abbott) – Gitar
*Rex Brown (Rex Rocker) – Bass
*Vinnie Paul (Vince Abbott) – Trommer

Albumet har også noen få keyboard-deler som det er ukjent hvor stammer fra.

## Eksterne lenker
*
Vekten

**Vekten** (fra latinske *Libra*) er et stjernebilde på den sørlige himmelhalvkule. Det er forholdsvis lyssvakt og ingen av stjernene er høyere enn første storhetsklasse. Stjernebildet ligger mellom Jomfruen i vest og Skorpionen i øst. De mest lyssterke stjernene i Vekta danner en firkant som gjør dem lett å finne.

Vekten var kjent i babylonsk astronomi som *MUL Zibanu* («vekten» eller «balansen»), eller alternativt som «skorpionens klør». Vekten ble holdt som hellig for solguden Shamasj, som også var beskytteren av sannhet og rettferdighet. Den ble også sett på som «skorpionens klør» i antikkens Hellas.

## Se også
*Vekten (stjernetegn)

## Referanser


## Litteratur
* Ridpath, Ian; Tirion, Wil (2001): *Stars and Planets Guide*, Princeton University Press, ISBN 0-691-08913-2
* Ridpath, Ian; Tirion, Wil (2007): *Stars and Planets Guide*, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.

## Eksterne lenker
* 
* The Deep Photographic Guide to the Constellations: Libra
* Libra constellation
* Star Tales – Libra

__NOTOC__
Steinkorset på Kvitsøy

**Steinkorset ved [[Leiasundet]]**, også kjent som **Kvitsøykrossen**, er Kvitsøys mest kjente fortidsminne. Det er 3,9 meter høyt, og et av de høyeste av sitt slag i landet. Korset er 1,87 meter bredt og er laget av skifer. Ved foten er korsstammen 48 cm bred og 14 cm tykk. Korsarmene smalner inn mot midtpunktet, mens stammen er bred og rett. Korset beskrives som velproporsjonert og pent hugget. Det er uten inskripsjoner. Det er ikke noen graver eller gravhauger på stedet og korset antas ikke å ha vært satt opp som minnesmerke over en avdød. På noene eldre kart kalles øyen Kreutz-Eiland noe som antyder sen middelalder. Øyen kalles Krossøy og kan tidligere ha blitt omtalt som Hvitingsøy. Omtrent 100 meter fra korset er det ruiner etter en Klemens-kirke trolig fra tidlig 1100-tall.

Korset er lett synlig fra skipsleia, og har derfor i alle år vært et kjent sjø- og seilingsmerke. Ingen vet med sikkerhet når korset ble satt opp, men det må være minst 1000 år gammelt. Det er lutret av saltvann og vind. Noen mener at engelske misjonærer kan ha reist korset allerede på 900-tallet, men det er ikke noe i veien for at det kan være eldre. Siden har det vært et seilingsmerke for sjøfarere, fra vikingtiden til i dag.

Snorre Sturlason forteller at Erling Skjalgsson og Olav Haraldsson gjorde et forlik på stedet i 1016, og trolig sto korset den gangen.

Korset er omtalt i 1745 av Bendix Christian de Fine i Stavanger amts beskrivelse.

## Referanser


## Eksterne lenker
* 
* Middelalderske steinkors i Rogaland på Sandalsand
Rochdale

**Rochdale** er en markedsby i Stor-Manchester. Den er administrasjonssenter og største by i distriktet Rochdale. Den ligger ved foten av naturområdet South Pennines ved elven Roch, 8,5&nbsp;km nord-nordvest for Oldham, 15,8&nbsp;km nord-nordøst for byen Manchester. Rochdale er omgitt av flere mindre bosetninger som til sammen utgjør det administrative distriktet Rochdale med en befolkning på 211 699 innbyggere ved folketellingen i 2011. Byen Rochdale har en befolkning på 107 926 innbyggere i 2011.

## Historie
Historisk en del av Lancashire, Rochdales nedtegnede historie begynner med oppslag i *[[Domesday Book]]* i 1086 hvor det er omtalt som godset *Recedham*. Middelalderens sogn Rochdale var en inndeling i hundred Salford og en av de største kirkesogn i England som omfattet flere bysamfunn. Ved 1251 hadde Rochdale blitt betydningsfullt nok til å ha blitt gitt et kongelig charter. Som en konsekvens blomstret byen til å bli et senter for nordlige Englands ullhandel, og tidlig på 1700-tallet ble den beskrevet som «bemerkelsesverdig for sine mange rike handelsmenn».

Under den industrielle revolusjon vokste Rochdale fram som en betydelig by for bomullsspinnerier og fabrikasjon av tekstiler. Den fikk en voldsom vekst og blant de aller først industrialiserte byer Rochdalekanalen — en av de betydelige brede kanaler for skipstrafikk i Storbritannia — var hovedtransportåren for frakt av bomull, ull og kull til og fra området. De samfunnsøkonomiske endringene som Rochdales tekstilindustri brakte med seg førte til status som borough. Byen forble en dominerende bosetning i regionen. På midten av 1900-tallet fikk denne industrien en bratt tilbakegang inntil den opphørte helt.

Byen er kjent som fødestedet til kooperativbevegelsen, og de opprinnelige prinsippene for kooperativer er kjent som Rochdale-prinsippene.

Distriktet Rochdale, inkludert byen, har blitt stadig mer etnisk mangfoldig mellom 2001 og 2011, og hvor antallet innbyggere fra pakistansk opprinnelse har doblet seg fra 15 829 i 2001 til 22 265 i 2011. Andre etniske grupper, inkludert kinesiske, svarte afrikanere og karibiske, har også økt. I samme periode har innbyggere av irsk, engelsk, walisisk og skotsk bakgrunn gått tilbake 176 000 til 166 481 innbyggere på et tiår.

## Referanser


## Litteratur
* Nicholls, Robert (2004): *Curiosities of Greater Manchester*. Sutton Publishing. ISBN 0-7509-3661-4.

## Eksterne lenker
* 

* Rochdale Metropolitan Borough Council
* Development Arm of Rochdale Development Agency (RDA), forener privat og offentlig sektor for byfornyelse
* Statistikk og kart over Rochdale Borough
Kvitsøy trafikksentral

**Kvitsøy sjøtrafikksentral** er en maritim trafikk- og lossentral på Kvitsøy i Rogaland underlagt Kystverket. Den ble åpnet 3. januar 2003 som den fjerde i rekken, etter Horten, Brevik og Fedje.

Fra Kvitsøy kan sentralen kontrollere båter fra Bømlafjorden i nord til Jærens Rev i sør, og er hovedansvarlig for trafikken til og fra Kårstø gassterminal.

Det er mange år siden Kvitsøy hadde egen losbåt, men dirigering og administrasjon av losbåtene i Tananger og på Karmøy foregår nå fra sentralen på Kvitsøy.

## Referanser
Pi (andre betydninger)

**Pi** eller **π** kan referere til:

* Pi, en matematisk konstant, gjerne avrundet 3,14159
* Pi (bokstav), den greske bokstaven Π,
* Pi (film),
* Pi (instrument),
* Pi-meson, en type partikler,
* Pi (Chengdu), et fylke i Chengdu i Sichuan i Kina,
* Fylket Pizhou i Jiangsu i Kina; det ble før kalt bare *Pi*. 
* Raspberry Pi, en datamaskin på størrelse med et kredittkort 
* Historien om Pi, roman
* Historien om Pi (film)
Løsveien

**Løsveien** (også navngitt som **Løsfelt**) er et boligfelt med 60-70 hus på Skoppum i Horten kommune i Vestfold.

Området ble utbygd på 1980-tallet og er regulert til boliger i henhold til reguleringsplan for Skoppumåsen Vest. Stedet har tre lekeplasser.

## Referanser
Mæla

**Mæla** er en bydel som ligger om lag 2 km nord for Skien sentrum. Mæla var tidligere en del av Gjerpen kommune.

Det er 362 innbyggere i grunnkretsen Mæla.

Mæla har sitt navn fra den gamle storgården Mæla gård som flere bruk er utskilt fra; bl.a. Nordre og Søndre Mæla.

## Referanser
Northern Constabulary

**Northern Constabulary** var en regional britisk politistyrke med ansvar for de skotske regionene Highland, Ytre Hebridene, Orknøyene og Shetland. Den dekket det største geografiske området av alle britiske politistyrker, men var en av de minste etter antall tjenestemenn.

Styrken ble opprettet 16. mai 1975 ved sammenslåing av en eldre styrke ved samme navn, Ross & Sutherland Constabulary og Inverness Constabulary samt deler av området til Agryll County Police og Scottish North East Counties Constabulary. Denne prosessen skjedde parallelt med reorganiseringen av lokalstyret i Skottland.

Området hadde lav frekvens av kriminalitet og høy oppklaringsprosent, og ble i så måte regnet som et av de sikreste områder å bo og reise i Storbritannia. Styrken opererte i nært samarbeid med lokalbefolkningen, etter metoden «*community policing*». Avgjørelser ble tatt på så lavt nivå som mulig, slik at lokalsamfunnene kunne være så involvert som mulig i politiets arbeid.

## Referanser
Kristoffer Haave

**Kristoffer Dannevig Haave** (født 30. januar 1913, død 13. mars 1973) var en norsk lektor og forfatter. Han skrev biografier om Sven Aarrestad, Herman Wildenvey og fire hørespill som ble sendt i NRK. Haave vant både den norske og nordiske hørespillkonkurransen  med *I natt kom våren*.

## Verker
* *Nattevakt* (1941)
* *[[Sven Aarrestad]]: et riss av livsverket hans* (1944)
* *Vinden og treet* (1948)
* *[[Herman Wildenvey]]: poeten, kunstneren* (1952)

### Hørespill
* *Far, jeg har syndet* (1948)
* *I natt kom våren* (1950)
* *Portretter av den døde* (1956)
* *Gjensyn i mørke* (1970)

## Kilder
* Fødselsdato og -år: ''Merkedager : fødselsdager, stiftelsesdatoer, begivenheter'' s. 7  

## Eksterne lenker
*
Strathclyde Police

**Strathclyde Police** var en regional britisk politistyrke med ansvar for det skotske regionene Argyll and Bute, City of Glasgow, East Ayrshire, East Dunbartonshire, East Renfrewshire, Inverclyde, North Ayrshire, North Lanarkshire, Renfrewshire, South Ayrshire, South Lanarkshire og West Dunbartonshire. Den hadde navn etter den eldre regionen Strathclyde.

Den var den største av de skotske politistyrkene, og en av de største i Storbritannia. Geografisk dekket den Storbritannias tredje største politiregion, etter Northern Constabulary og Police Service of Northern Ireland.

Styrken ble overvåket av Strathclyde Police Authority, som hadde medlemmer fra samtlige regioner.

## Eksterne lenker
*
Oljeberget

**Oljeberget** (hebraisk: , *Har HaZeitim*; arabisk جبل الزيتون, الطور, *Jebel az-Zeitun*) er et høydedrag i Øst-Jerusalem. Oljeberget har fått navn etter oliventrærne som gror der.

Haven Getsemane, kjent som stedet der Jesus Kristus oppholdt seg før han ble korsfestet, ligger ved foten av Oljeberget.

## I jødisk religion
Oljeberget er et ettertraktet sted for jøder å bli gravlagt. Dette kommer av at stedet er sentralt i den jødiske religion. På kong Davids tid var dette et sted man pleide å tilbe Gud. 

Det gamle testamentet forteller at profeten Sakarja i et syn så at Herren selv skulle komme ned til jorden for å dømme ved å sette sin fot på Oljeberget. Dommedag vil altså starte ved at Gud kommer til Oljeberget.

## I kristendommen
Det nye testamentet forteller at Kristi himmelfart skjedde fra Oljeberget. Deretter kom en engel til Jesu apostler, og forklarte at Jesus skal komme tilbake på samme måte som han forlot jorden. Tusenårsriket vil altså starte ved at Jesus kommer tilbake til Oljeberget. 

Da Jesus fra Nasaret underviste i Jerusalem hadde han byen Betania, som lå ved foten av Oljeberget, som sin base.  Antakelig bodde han hos sin venn Lasarus. Flere av Jesus sine mest kjente taler ble holdt ved Oljeberget, blant annet talen om de siste tider. 

Hagen Getsemane, kjent som stedet der Jesus Kristus oppholdt seg før han ble korsfestet, ligger ved foten av Oljeberget.

## Bildegalleri

 4 009 Jewish Cemetery in East Jerusalem.jpg|Den jødiske gravlunden i Jerusalem
Yad Avshalom.JPG|Yad Avshalom
Jerusalem - Pyramide de Zacharie.jpg|Sakarjas grav
Hezir tomb.JPG|Benei Hesirs grav
Yad Avshalom PA180069.JPG|
Enterance to the tomb of Hagai IMG 3392.JPG|
Tomb of Pharao's Daughter.JPG|
Church of Mary Magdalene1.jpg|Maria Magdalena-kirken (Jerusalem)
Siur wikipedia in Jerusalem 080608 57.JPG|Augusta Victoria
Kidron jerusalem (10).JPG|Brigham Young University


## Referanser


## Eksterne lenker
*
Maurvangen

**Maurvangen** er en campingplass ved Øvre Sjodalsvatnet og kort avstand til Gjendesheim.  

Maurvangen har plasser til campingvogn, bobil, telt og har 26 hytter.  
Det er også en liten butikk som selger jaktkort og fiskekort og restaurant som serverer hjemmelaget mat. Maurvangen er eid og drevet av familien Moen som er fra Vågå. 

På plassen er det serviceanlegg med dusj, wc, sauna, vaskemaskin, tørketrommel, og tørkerom 

## Eksterne lenker
* Maurvangen hjemmeside
Leirskarddalen

**Leirskarddalen** (sørsamisk: *Laajroedurrie*) er en dal i Hemnes kommune i Nordland. Den begynner rett ved tettstedet Korgen og strekker seg i retning øst-sørøst helt inn til fjellmassivet Okstindan. Gjennom dalen renner Leirelva.

Dalen er et mye brukt utgangspunkt for turer innover mot tindene, som man i godvær kan se som to snødekte horn i enden av dalen. For turer til Okstindbreen som befinner seg mellom Okstindene er Leirskarddalen et ideelt sted å begynne.

Det befinner seg en del gamle gårder i dalen, men det mest interessante er eldhuset på Jamtjorden som ble bygd rundt 1630. På somrene bakes det kamkake etter gammel oppskrift i dette huset.

## Referanser
Rolf Hiorth-Schøyen

**Rolf Hiorth-Schøyen **(født 24. september 1887 i Kristiania, død 16. mars 1932) var en norsk forfatter og teateranmelder. 

Rolf Hiorth-Schøyen var sønn av zoolog og statsentomolog Wilhelm Maribo Schøyen (1844–1918) og Sara Christine Boyesen (1850–1919). Gift 7. mai 1913 i København med skuespilleren Ragnhild Wilkens Engebretsen.

Hiorth-Schøyen ga ut diktsamlingene *Spillemænd* (hans debut, 1908), *For din skyld* (1911) og *Høk og due* (1922). Han skrev også skuespill og oversettelser.

## Verker
* *Spillemænd* (1908) - ''Spillemænd'' på Nasjonalbiblioteket
* *Herskeren* (1909) - ''Herskeren'' på Nasjonalbiblioteket
* *Maskerade* (1910) - ''Maskerade'' på Nasjonalbiblioteket
* *For din skyld* (1911) - ''For din skyld'' på Nasjonalbiblioteket
* *Had* (1911) - ''Had'' på Nasjonalbiblioteket
* *Det gyldne hus* (1912) - ''Det gyldne hus'' på Nasjonalbiblioteket
* *Før bladene falder* (1913) - ''Før bladene falder'' på Nasjonalbiblioteket
* *Nomader* (1915) - ''Nomader'' på Nasjonalbiblioteket
* *Barnet* (1917) - ''Barnet'' på Nasjonalbiblioteket
* *Gunnar Tolnæs* (1919) - ''Gunnar Tolnæs'' på Nasjonalbiblioteket
* *Høk og due* (1922) - ''Høk og due'' på Nasjonalbiblioteket
* *Dikt i utvalg* (1932) - ''Dikt i utvalg'' på Nasjonalbiblioteket

### Skuespill
* *Bryllupsmarschen* (1912) - ''Bryllupsmarschen'' på Nasjonalbiblioteket
* *De bedragne* (1915) - ''De bedragne'' på Nasjonalbiblioteket

### Oversettelser
* William Shakespeare *Hamlet - prins av Danmark* og *Antonius og Cleopatra* (1923) - William Shakespeare: ''Hamlet'' og ''Antonius og Cleopatra'' på Nasjonalbiblioteket 

* William Shakespeare *Julius Cæsar* og *Stormen* (1925) - William Shakespeare: ''Julius Cæsar'' og ''Stormen'' på Nasjonalbiblioteket

* William Shakespeare: * Kjøbmanden i Venedig* og *De to herrer fra Verona* (1928) - William Shakespeare: '' Kjøbmanden i Venedig'' og ''De to herrer fra Verona'' på Nasjonalbiblioteket

* William Shakespeare: *Helligtrekongers aften*, *En sommernatsdrøm* og *Romeo og Julie* (1930) - William Shakespeare: ''Helligtrekongers aften'', ''En sommernatsdrøm'' og ''Romeo og Julie'' på Nasjonalbiblioteket

* William Shakespeare: *De lystige fruer i Windsor*(1933) - William Shakespeare: ''De lystige fruer i Windsor'' på Nasjonalbiblioteket

## Referanser


## Eksterne lenker
* 
*
Redruth

**Redruth** (kornisk: *Rysrudh*) er en by og et verdslig sogn i Cornwall i England. Den ligger omkring halvannen mil vest for Truro og to mil øst for St. Ives. Befolkningen var på 14 018 ved folketellingen i 2011.

## Beskrivelse
Historisk var Redruth en liten markedsby, inntil den begynte å vokse under kobberboomen på 1700-tallet. Gruvedriften i Cornwall var mest fokusert på tinn, mens kobber hadde mindre betydning. Med økt behov for kobber under den industrielle revolusjon ble Redruth, som var omgitt av større kobberforekomster, raskt et av de største og rikeste sentrene for gruvedrift i Storbritannia. Befolkningen steg merkbart i denne perioden.

Mot slutten 1800-tallet importerte Storbritannia det meste av kobberet det var behov for, og gruveindustrien i Cornwall møtte nedgangstider. Mange av gruvearbeiderne emigrerte til Nord- og Sør-Amerika, Australasia og Sør-Afrika. Den siste kommersielle gruven i Cornwall, South Crofty, lå ved Pool mellom Redruth og Camborne. Den ble stengt i mars 1998. Befolkningstallet gikk som følge av nedleggelsene ned, og det verdslige sognet, som omfatter noen områder utenfor selve byen.

### Verdensarv
Redruth gruveområde inngår i verdensarvstedet Gruvelandskapet i Cornwall og West Devon, innført på UNESCOs liste i 2006.

## Kjente personer
Blant kjente innbyggere finner man William Murdoch (1754&ndash;1839) som var en av pioner innenfor gassdrevet belysning. Han bodde i Redruth fra 1792, og skal ha brukt gassbelysning i huset sitt, noe som er et av de første eksemplene på slik bruk av gass. Skuespilleren Kristin Scott Thomas og trommeslageren Mick Fleetwood fra Fleetwood Mac ble født i Redruth, mens forfatteren og komikeren Rory McGrath vokste opp og gikk på skole der.

## Referanser


## Eksterne lenker
* 
* Redruth OCS
* BBC Nation on Film
* Redruth Genealogy On Line 
* [Cornwall Record Office Online Catalogue for Redruth](http://crocat.cornwall.gov.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=((text)='redruth'))
* CPR Regeneration 
*
Tayside Police

**Tayside Police** var en regional britisk politistyrke med ansvar for de skotske regionene Angus, City of Dundee og Perth and Kinross. Den hadde navn etter den tidligere regionen Tayside.

Styrken ble opprettet 16. mai 1975, i forbindelse med reformen av lokalstyret i Skottland, ved sammenslåing av Perth and Kinross Constabulary, Angus Constabulary og City of Dundee Police.
Luke Walton

**Luke Theodore Walton** (født 28. mars 1980, San Diego) er en amerikansk profesjonell basketball trener og tidligere spiller som er hovedtrener for Sacramento Kings  i National Basketball Association (NBA). Han spilte 10 sesonger i NBA som forward, og vant to NBA mesterskap med Los Angeles Lakers. Han har også spilt for Portland Trail Blazers. Han vant også en tittel som assistent-trener med Golden State Warriors, og var hovedtrener for Los Angeles Lakers fra 2016 til 2019. 

Han er 2,03 meter høy og veier 105 kilo.

## Referanser


## Eksterne lenker
*